Nalle Puh
Nalle Puh () on englantilaisen kirjailijan A. A. Milnen (1882–1956) luoma satuhahmo. Milne kirjoitti Nalle Puhista kaksi kirjaa: "Nalle Puh" (1926) ja "Nalle Puh rakentaa talon" (1928). Sen lisäksi Nalle Puh esiintyy myös Milnen kahdessa runokirjassa. Myöhemmin Nalle Puh on tullut tunnetuksi Disney-yhtiön piirroselokuvista, animaatiosarjoista ja sarjakuvista.
Nancy Stouffer
Nancy Kathleen Stouffer, joka tunnetaan myös nimellä NK Stouffer, on yhdysvaltalainen kirjailija. Stouffer kirjoitti lastenkirjan "The Legend of Rah (and the Muggles)" 1980-luvulla, mutta kirja ei saavuttanut suurta suosiota. Parhaiten Stouffer tunnetaan hänen syytöksistään Harry Potter -kirjasarjan kirjoittajaa J. K. Rowlingia vastaan vuonna 2000. Stouffer syytti Rowlingia mm. henkilöhahmojen plagioinnista. Stouffer hävisi oikeusjutun ja joutui maksamaan 50,000$ sakon huonon käytöksen vuoksi.